২০১০ সালের ২৫ জুলাই অমিত শাহ সোহরাবুদ্দিন মামলায় গ্রেফতার হন। তার বিরুদ্ধে হত্যা, চাঁদাবাজি, অপহরণসহ অন্যান্য অভিযোগ আনা হয়। একসময়, অমিত শাহকে গুজরাটের মুখ্যমন্ত্রী পদে প্রধান প্রতিদ্বন্দ্বীদের একজন হিসেবে মনে করা হত। যাই হোক, গ্রেফতারের দরুন তার রাজনৈতিক জীবন ক্ষতিগ্রস্ত হয়। গুজরাট সরকারের অনেক মন্ত্রী তার সাথে দূরত্ব বজায় রাখতে শুরু করেন। গুজরাট সরকারের মন্ত্রীরা তাকে স্বেচ্ছাচারী ব্যক্তি হিসেবে অভিহিত করেন যার কখনো তার সহকর্মীদের সাথে ভালো সম্পর্ক ছিল না।

অমিত শাহ জামিনের জন্য আবেদন করলে সিবিআই উদ্বেগ করে যে, তিনি তার রাজনৈতিক ক্ষমতা ব্যবহার করে এই মামলার ন্যায়বিচারকে প্রভাবান্বিত করতে পারেন। তাকে গ্রেফতারে পর ২০১০ সালের ১৯ অক্টোবর, শুক্রবারে তাকে তিন মাসের জন্য জামিন প্রদান করে গুজরাট হাইকোর্ট। এর পরদিন, বিচারপতি আফতাব আলম একটি পিটিশন নিয়ে তার বাড়ি যান যাতে তার গুজরাট প্রবেশ না করার কথা উল্লেখ ছিল। এভাবে অমিত শাহকে বলপূর্বক গুজরাট ত্যাগ করে ২০১০ সাল থেকে ২০১২ সাল পর্যন্ত বাইরের রাজ্যে থাকতে বাধ্য করা হয়েছিল। তিনি ও তার স্ত্রী দিল্লির গুজরাট ভবনের এক রুমে গিয়ে ওঠেন। এরপর, সুপ্রিম কোর্ট সিবিআই এর অনুরোধে তার জামিন বাতিল করে। ২০১২ সালের সেপ্টেম্বর মাসে সুপ্রিম কোর্ট তাকে জামিন ও গুজরাট প্রবেশের প্রদান করে। এরপর তিনি ২০১২ সালের বিধানসভা নির্বাচনে নারানপুরা (সারখেজ বিধানসভা কেন্দ্র তখন সরকারি আদেশে অবলুপ্ত) থেকে বিধায়ক হিসেবে নির্বাচিত হন।

গুজরাটের মন্ত্রী
গ্রেফতার ও নির্বাসন
স্নুপগেট
জাতীয় রাজনীতিতে উত্থান